blomsterdiagram
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Blomst
Blomsterdiagram er en skjematisk framstilling av bygningen hos en blomst. Blomstens forskjellige deler tegnes inn i et plan loddrett på blomsteraksen.
Blomsterdiagram viser antall blomsterblad, deres plassering i forhold til hverandre, samt symmetri og grad av sammenvoksing (adnasjon) i en blomst. Begerblad, kronblad eller perigonblad tegnes som buer. Pollenblad (andrøsiet) er runde eller ovale. Fruktblad (gynøsiet) viser antall rom i fruktknuten og plassering av frøemnene (placentasjon), samt staminoider eller nektarier. Et blomsterdiagram viser spesielle egenskaper i blomsten hos en blomsterfamilie. Blomsterbladene som er festet til en blomsterbunn (reseptakel) på en blomsterstilk (pedunkel) projiseres ned i et plan og de nederste plasseres ytterst i diagrammet. Et transversalplan går horisontalt gjennom midten av blomsten og et medianplan står vinkelrett på dette, og mellom disse er det diagonalplan.En type fargekoding i blomsterdiagrammet er grønne begerblad, røde kronblad, gule pollenblad, blå fruktblad, svarte prikker for staminodier og nekaterier, samt svart bueformet forblad eller støtteblad.En oppsummering av blomsterdiagrammet kan angis i en blomsterformel. Les mer i Store norske leksikon blomst blomsterblad blomsterdekke